
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται εντός του 
ρυμοτομικού σχεδίου Αθηνών και καθορισμός ειδικών όρων και 

περιορισμών δόμησης αυτού. 1 

Χαρακτηρισμός ως διατηρητέων 6 κτιρίων που βρίσκονται εντός 
του ρυμοτομικού σχεδίου του Δήμου Ιεράπετρας (Ν. Λασιθίου). . 2 
Ακύρωση της αριθ. Χ10918/28,11.90· απόφαση του Νομάρχη 
Αχαΐας . 3 

Διορθώσεις Σφαλμάτων 

Διόρθωση σφάλματος στην αριθ. 626/12.10.1990 απόφαση του 
Νομάρχη Σάμου. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 55585/2099 (1) 

Χαρακτηρισμός ως διατηρητέου του κτιρίου που βρίσκεται εντός του ρυ¬ 
μοτομικού σχεδίου Αθηνών και καθορισμός ειδικών όρων και περιο¬ 
ρισμών δόμησης αυτού. 

Ο ΥΠΟΥΡΓΟΣ ΠΕΧΩΔΕ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του ν. 1772/1988 «τροποποίηση διατάξεων 
του ν. 1577/1985 «ΓΟΚ» και άλλες σχετικές διατάξεις» (Α' 91). 

2. Την από 11.1.91 αιτιολογική έκθεση της Δ/νσης Πολεοδομικού 
Σχεδιασμού τμήμα Παραδοσιακών Οικισμών. 

3. Την από 15.2.91 σύμφωνη γνώμη της Καλλιόπης Μαχαίρα και 


Ελένης Ντάρμου για τον χαρακτηρισμό ως διατηρητέου του παρακάτω 
κτιρίου. 

4. Την απόφαση 85204/2589/12.12.1980 (ΦΕΚ Β' 808) του 
Τπουργού ΠΕΧΩΔΕ, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στο δήμο 
Αθήνας στην περιοχή Πλατείας Βάθης επί των οδών Φαβιέρου 31 και 
Πουκεβίλ φερόμενο ως ιδιοκτησία Καλλιόπης Μαχαίρα και Ελένης 
Ντάρμου, όπως αυτό φαίνεται στο σχετικό πρωτότυπο διάγραμμα σε 
κλίμακα .1:1.000 που Θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 55585/1991 πράξη του και που 
συνοπτικό του αντίγραφο σε φωτοσμ'υφυνση δημοσιεύεται στην Εφημε¬ 
ρίδα της Κυβερνήσεως με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων των όψεών του. 

3. Επιτρέπεται η επισκευή, ο εκσυγχρονισμός των εγκαταστάσεων, η 

ενίσχυση ή αντικατάσταση του φέροντα οργανισμού, η εσωτερική διαρ- \ 
ρύθμιση καθώς και επεμβάσεις για λόγους λειτουργικούς, εφόσον δεν '. 
αλλοιώνεται ο γενικός αρχιτεκτονικός χαρακτήρας του διατηρητέου 
κτιρίου. ’’' 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριό. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για την χρήση 
των χώρων του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου καθώς και για την τοποθέτηση επιγραφών, απαιτείται 
η έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Απριλίου 1991 

Με εντολή Τπουργού 
Ο Γενικός Διευθυντής 
ΚΩΝΣΤΑΝΤΙΝΟΣ ΠΑΤΛΟΠΟΤΛΟΣ 

Αρίθ. 55586/2100 (2) 

Χαρακτηρισμός ως διατηρητέων 6 κτιρίων που βρίσκονται εντός του 
ρυμοτομικού σχεδίου του 'Δήμου Ιεράπετρας (Ν. Λασιθίου). 

Ο ΥΠΟΥΡΓΟΣ ΠΕΧΩΔΕ 

α 

Έχοντας υπόψη: 

1. Τις διατάξεις των άρθρων 3 και 4 (παρ. 2) του ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του ν. 1772/1988 «τροποποίηση διατάξεων 
του ν. 1577/1985 «ΓΟΚ» και άλλες σχετικές διατάξεις» (Α' 91). 

2. Τις διατάξεις της παρ.-Γ' του άρθρου 2 της 85204/2589/ 
12.12.1990 απόφασης του Υπουργού ΠΕΧΩΔΕ «Μεταβίβαση αρμο¬ 
διοτήτων του Υπουργού ΠΕΧΩΔΕ στο Γεν. Γραμματέα, στους Γενι¬ 
κούς Διευθυντές και στους Προϊσταμένους Δ/νσεων και Τμημάτων του 
Υπουργείου ΠΕΧΩΔΕ» (Β’ 808). 

3. Την από 23.2.1990 αιτιολογική έκθεση της Δ/νσης Πολεοδομι- 
κού Σχεδιασμού, Τμήμα Παραδοσιακών Οικισμών. 

4. Τις άπό 9.5.1990 και 20.4.990 αντιρρήσεις των Γεωργίου και 
Φωτεινής Καπνιστού και Βασιλείου ΕΜ. Δερμιτζάκη, αντίστοιχα. 

5. Το 22040/1223/23.2.1990 έγγραφο της Δ/νσης Πολεοδομι- 
κού Σχεδιασμού - Τμήμα Παραδοσιακών Οικισμών για την τήρηση της 
διαδικασίας της παρ. 2 του άρθρου 4 του ν. 1575/85 και το γεγονός 
ότι παρήλθε η προθεσμία της παραπάνω παραγράφου χωρίς να περιέλ¬ 
θουν στην Υπηρεσία αντιρρήσεις των λοιπών ενδιαφερομένων. 

6. Τις από 14.1.1991 παρατηρήσεις στις αντιρρήσεις των ενδιαφε¬ 
ρομένων - εισήγηση, αποφασίζουμε: 

1. Χαρακτηρίζονται ως διατηρητέα έξι (6) κτίρια που βρίσκονται 
εντός του ρυμοτομικού σχεδίου του Δήμου Ιεράπετρας (Ν. Λασιθίου), 
όπως αυτά αναγράφονται αριθμημένα με αύξοντα αριθμό από 1 έως 6 
στον παρακάτω πίνακα και φαίνονται με μαύρη διαγράμμιση και τον 
αύξοντα αριθμό στα σχετικά δύο (2) πρωτότυπα διαγράμματα σε κλί¬ 
μακα 1:1.000 που θεωρήθηκαν από τον Προϊστάμενο της Δ/νσης Το* 
πογραφικών Εφαρμογών με την 55586/1991 πράξη του και που αντί¬ 
τυπα τους σε φωτοσμίκρυνση δημοσιεύονται με την παρούσα απόφαση. 

ΠΙΝΑΚΑΣ ΚΤΙΡΙΩΝ 


α/α ΔΙΕΥΘΥΝΣΗ ΚΤΙΡΙΟΥ 


ΦΕΡΟΜΕΝΟΙ ΩΣ 
ΙΔΙΟΚΤΗΤΕΣ 


1. Λασθένους 18 Καλούδης Φίλιππος και 

Ελένη Μαργαρίτου 

2. Οπλαρχηγού Λακέρδα 21 

και Γρηγορίου Αυξεηντίου Παύλος Μαυροφόρος 


3. Οπλαρχηγού Νικ. 
Φωνιαδάκη 8 

4. Οπλαρχηγού Νικ. 
Φωνιαδάκη 12 

5. Πλατεία Δημαρχείου 

6. Πλατεία Ελευθερίας 


Γεώργιος και Εμμανουήλ 
Δανδουλάκης 

» ’ ι 

Μαρία Τζαρδή 
Δήμος Ιεράπετρας 


2. Ως διατηρητέο χαρακτηρίζεται το αρχικό εκάστοτε κτίριο και τα 
στοιχεία του περιβάλλοντος χώρου αυτού, όπως μάντρες, αυλόθυρες, 
βοτσαλωτά δάπεδα κ.λπ., καθώς και οι εναρμονιζόμενες με το αρχικό 
χτίριο μεταγενέστερες προσθήκες, όχι όμως και τα κάθε είδους υπάρχο¬ 
ντα προκτίσματα που αλλοιώνουν το αρχικό κτίριο. 

Ο καθορισμός των προκτισμάτων που αλλοιώνουν το αρχικό κτίριο 
πραγματοποιείται από την Επιτροπή Πολεοδομικού και Αρχιτεκτονικού 
Ελέγχου (ΕΠΑΕ 4). 

3. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των αρχιτεκτονικών ή καλλιτεχνι¬ 
κών διακοσμητικών στοιχείων τους. 

4. Επιτρέπεται η επισκευή, ο εκσυγχρονισμός των εγκαταστάσεων, η ενί¬ 
σχυση του φέρσντα οργανισμού, η εσωτερική διαρρύθμιση καθώς και επεμ¬ 
βάσεις για λόγους λειτουργίας και χρήσης των διατηρητέων κτιρίων εφόσον 
δεν αλλοιώνεται ο (αρχιτεκτονικός χαρακτήρας των κτιρίων και δεν θίγονται 
τα μορφολογικά, αρχιτεκτονικά και διακοσμητικά στοιχεία τους. 

5. Αιτήσεις για προσθήκες στα διατηρητέα κτίρια αποστέλλονται από 
την πολεοδομική Υπηρεσία στην αρμόδια Υπηρεσία του Υπουργείου Πε¬ 
ριβάλλοντος, Χωροταξίας και Δημοσίων Έργων με γνωμοδότηση της 
Επιτροπής Πολεοδομικού και Αρχιτεκτονικού Ελέγχου για ειδικές ρυθ¬ 
μίσεις σύμφωνα με τις διατάξεις του άρθρου 4 παρ. 2 του Ν. 1577/85 
περί Γενικού Οικοδομικού Κανονισμού, εφόσον .δεν παραβλάπτεται το 
διατηρητέο κτίριο και ο χώρος που το περιβάλλει. 

6. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στα διατηρητέα κτίρια και στο χώρο που τα περιβάλλει. 

Επιτρέπεται μόνο η τοποθέτηση επιγραφών περιορισμένων διαστά¬ 
σεων που πληροφορούν για την χρήση των χώρων των κτιρίων. 

7. Για οποιαδήποτε επέμβαση στο εξωτερικό και εσωτερικό των δια¬ 
τηρητέων κτιρίων και στον χώρο που τα περιβάλλει καθώς και για την 
τοποθέτηση επιγραφών απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασής αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Απριλίου 1991 

Με εντολή Υπουργού 
Ο Γενικός Διευθυντής 
ΚΩΝΣΤΑΝΤΙΝΟΣ ΠΑΥΛΟΠΟΥΛΟΣ 

Αριθ. 53376/1736 (3) 

Ακύρωση της αριθ. Χ10918/28.11.90 απόφαση του Νομάρχη 

Αχαΐας. 

Ο ΥΠΟΥΡΓΟΣ ΠΕΧΩΔΕ 

Έχοντας υπόψη: 

1. Τις διατάξεις του ν.δ/τος της 17.7.1923 «Περί σχεδίων πόλεων 
κ.λπ.» όπως τροποποιήθηκε μεταγενέστερα. 

2. Τις διατάξεις του άρθρου 8 του ν. 3200/1955 «Περί διοικητικής 
αποκεντρώσεως». 

3. Τις διατάξεις του ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

4. Τις διατάξεις α) του άρθρου 23 του ν. 1558/1985 «Κυβέρνηση 
και Κυβερνητικά Όργανα» (ΦΕΚ 137/Α/28.7.1985), β) του άρθρου 
9 του π.δ/τος 437/1985 «Καθορισμός και ανακατανομή των αρμοδιο¬ 
τήτων των Υπουργείων» (ΦΕΚ 157/Α/19.9.1985). 

5. Την με αριθ. 85204/2589/12.12.90 (ΦΕΚ 808/Β/27.12.90) 
απόφαση «Μεταβίβαση αρμοδιοτήτων του Υπουργού Περιβάλλοντος, 
Χωροταξίας και Δημ. Έργων στο Γενικό Γραμματέα, στους Γενικούς 
Δ/ντές και στους προϊσταμένους Δ/νσεων και Τμημάτων του Υπουρ¬ 
γείου ΠΕΧΩΔΕ». 

6. Την υπ’ αριθ. Χ10918/28.11.90 απόφαση του Νομάρχη Αχαΐας 
με την οποία εγκρίνεται η τροποποίηση του ρυμοτομικού σχεδίου Δήμου 
Πάτρας. 

7. Τις εμπρόθεσμες προσφυγές των Καπόπουλου Χριστόφορου και 
Γεωργίας που περιήλθαν στην υπηρεσία μας την 28.2.91 και στρέφεται 
κατά της παραπάνω νομαρχιακής αποφάσεως. 

Επειδή σύμφωνα με το άρθρο 1 παράγρ. 1 του ν.δ/τος της 17.7.23 
και 21 παράγρ. 2 του ΓΟΚ/29 οι κοινόχρηστοι χώροι πρέπει να προ- 
βλέπονται κατά το δυνατόν ευρύτεροι ενόψη των μελλοντικών αναγκών 
της πόλης, από απόψεως συγκοινωνίας, αισθητικής, υγιεινής κ.λπ. γι’ 
αυτό και ο περιορισμός ή η κατάργηση των χώρων αυτών για κάλυψη 
κοινής πολεοδομικής αποκλειστικής ανάγκης, επιτρέπεται σε όλως 
εξαιρετικές περιπτώσεις και με την διπλή προϋπόθεση ότι η ανάγκη 
αυτή δεν μπορεί να καλυφθεί με άλλο τρόπο και ούτε ο περιορισμός του 
κοινόχρηστου χώρου να είναι αντίθετος προς τις γενικότερες πολεοδομι- 
κές ανάγκες (Σ.τ.Ε. 780/82). 


Επειδή όπως προκύπτει από τα στοιχεία του φακέλλου με την τροπο¬ 
ποίηση του ρυμοτομικού σχεδίου Δήμου Πάτρας στο 1721 ΟΤ που 
εγκρίνεται με την προσβαλλόμενη απόφαση καταργείται με την μετατό¬ 
πιση των ρυμοτομικών και οικοδομικών γραμμών στην συμβολή των 
οδών Καλομοίρη και Αάδωνος ο κοινόχρηστος χώρος για την εξυπηρέ¬ 
τηση αποκλειστικά ιδιωτικού συμφέροντος (νομιμοποίηση υφιστάμενης 
κατάστασης) χωρίς να υπάρχει γενικότερη πολεοδομική ανάγκη όπως ο 
νόμος ορίζει. 

Συνεπώς οι ισχυρισμοί των προσφευγόντων Χριστόφορου και Γεωρ¬ 
γίας Καπόπουλου ότι με την τροποποίηση που εγκρίνει η προσβαλλό¬ 
μενη· απόφαση καταργείται ο κοινόχρηστος χώρος της πλατείας απο¬ 
κλειστικά για την ικανοποίηση ιδιωτικών συμφερόντων, κρίνονται βάσι¬ 
μοι. 

Επειδή μετά από αυτά πρέπει να γίνουν δεκτές οι προσφυγές των 
Χριστοφόρου και Γεωργίας Καπόπουλου και να ακυρωθεί η X 10918/ 
28.11.90 απόφαση του Νομάρχη Αχαΐας γιατί διαπιστώθηκε παρά¬ 
βαση νόμου, αποφασίζουμε: 

1. Γίνονται δεκτές οι προσφυγές των Χριστόφορου και Γεωργίας Κα- 
ποπούλου. 

2. Ακυρώνεται η X 10918/28.11.90 απόφαση του Νομάρχη 
Αχαΐας «Τροποποίηση του ρυμοτομικού σχεδίου Δήμου Πάτρας στο 
1721 ΟΤ» (ΦΕΚ 16/Δ/28.1.91) σύμφωνα με το σκεπτικό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Απριλίου 1991 

Με εντολή Υπουργού 
Ο Γενικός Γραμματέας 
Β. ΚΟΡΚΟΛΟΠΟΥΛΟΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο ΦΕΚ 67/1991 (τ. Δ') όπου δημοσιεύθηκε διόρθωση της 626/ 
12.10.1990 απόφασης Νομάρχη Σάμου διορθώνεται το εσφαλμένο 
«ΦΕΚ 691/1990, (τ. Δ') στο ορθό ΦΕΚ 591/1990 (τ. Δ')» 

(Από τη Νομαρχία Σάμου) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



